என்ட்ரே-டியூக்ஸ்

என்ட்ரே-டியூக்ஸ் (Entre-Deux, பிரெஞ்சு பலுக்கல்: [ɑ̃tʁə dø], பிரெஞ்சு மொழியில் 'இரண்டிற்கு இடையில்' என்று பொருள்) என்பது பிரான்சின் கடல் கடந்த பிராந்தியமான ரீயூனியன் தீவில் உள்ள ஒரு கம்யூன் ஆகும். இந்தக் கம்யூன், செயிண்ட்-எட்டியென் ஆற்றின் இரண்டு முக்கிய துணை ஆறுகளான மேற்கில் உள்ள பிராஸ் டி சிலாவோஸ் மற்றும் கிழக்கில் உள்ள பிராஸ் டி லா பிளெய்ன் ஆகியவற்றுக்கு இடையில் அமைந்திருப்பதால், பெயரைப் பெற்றது. இதன் இருப்பிடமே கம்யூனின் குறிக்கோளையும் விளக்குகிறது: இரண்டு கரங்கள், ஒரு இதயம் (Deux bras, un cœur). இது  எந்த்ரே-டூ, சிலாவோஸ், செயிண்ட்-பெனோயிட், செயிண்ட்-லூயிஸ், செயிண்ட்-பியர், லெ டாம்போன் ஆகிய கம்யூன்களை எல்லைகளாக கொண்டுள்ளது.

 வரலாறு 
1839 ஆம் ஆண்டில், என்ட்ரே-டியூக்ஸ், செயிண்ட்-பியர் கம்யூனின் 5வது பிரிவாக மாறியது. மேலும் 1882 ஆம் ஆண்டில் இது ஒரு கம்யூனாக ஆனது.

 மக்கள் தொகை 

 பொருளாதாரம் 
1715 ஆம் ஆண்டு தீவில் அறிமுகப்படுத்தப்பட்ட காப்பி வணிகத்தின் காரணமாக என்ட்ரே-டியூக்ஸ் கிராமம் செழித்தது. மேலும் கரும்புப் பயிரிடுதலும் இந்த ஊரின் பொருளாதாரத்தில் குறிப்பிடத்தக்க பங்கை அளித்தது. 1950 களுக்குப் பிறகு, பொருளாதாரம் தேக்கமடைவதைத் தடுக்க என்ட்ரே-டியூக்ஸ் தொடர்ச்சியான மாற்றங்களுக்கு உள்ளானது. பிரெஞ்சு அரசின் உதவியுடன், தீவின் பெரும்பாலான பகுதிகளைப் போலவே, இந்த ஊரிலும் சாலைகள், கட்டடங்கள், நீர்த்தேக்கங்கள், மின்னணு வலைப்பின்னல்கள் அமைக்கப்பட்டன.

1980-களுக்குள் இந்தப் பணிகள் நிறைவடைந்தன. இந்த கிராமத்தின் புறத்தோற்றம் மாற்றம் பெற்றது. அதே நேரத்தில் புகையிலை மற்றும் பெலர்கோனியம் ஜெரேனியம் போன்ற தொழில்கள் நின்றுபோயின. கோழி வளர்ப்பு போன்ற பிற தொழில்கள் தொடங்கப்பட்டு மிதமான வெற்றிபெற்றன. இப்போது என்ட்ரே-டியூக்ஸ், சலாசியுடன் சேர்ந்து, தீவின் முக்கிய கோழி வளர்ப்பு மையங்களில் ஒன்றாக உள்ளது. 1980-களிலிருந்து ஏற்பட்ட இந்த வளர்ச்சி, மக்கள்தொகை அதிகரிப்பில் தெளிவாகத் தெரிகிறது: 1961-ல் 3624 ஆக இருந்த மக்கள் தொகை, 1990-ல் 4259 ஆகவும், 2004-ல் 5585 ஆகவும் அதிகரித்தது.

தற்காலத்தில், மக்கள் தொகையில் சுமார் 60% பேர் மட்டுமே வேலைக்குச் செல்கின்றனர். இதற்கு, வணிக நிறுவனங்களின் எண்ணிக்கை குறைந்து வருவதும், அண்மைக்காலமாக சுயதொழில் புரிவோரின் எண்ணிக்கை அதிகரித்திருப்பதுமே காரணமாகக் கூறப்படுகிறது. மேலும், இந்த கிராமத்திற்கு வரும் சுற்றுலாப் பயணிகளின் எண்ணிக்கையும் சீராக அதிகரித்து வருகிறது.

 சர்வதேச உறவுகள் 
என்ட்ரே-டியூக்ஸ் கீழ்கண்ட நகரங்களுடன் ஒப்பீட்டலவில் இரட்டை நகரமாக உள்ளது:
  Mahalevona (மடகாசுகர்).Ambassade de France

 மேற்கோள்கள் 

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas